Document ID: 32011D0459

ROZHODNUTIE RADY
z 18. júla 2011,
ktorým sa vymenúvajú sudcovia Súdu pre verejnú službu Európskej únie
(2011/459/EÚ)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 257 štvrtý odsek,
keďže:
(1)
Funkčné obdobie pánov Stéphana GERVASONIHO, Paula J. MAHONEYHO a Harissiosa TAGARASA, sudcov Súdu pre verejnú službu Európskej únie (ďalej len „Súd pre verejnú službu“), sa skončí 30. septembra 2011.
(2)
Začalo sa verejné výberové konanie (1) s cieľom vymenovať troch sudcov Súdu pre verejnú službu na obdobie šesť rokov.
(3)
Výbor ustanovený v článku 3 ods. 3 prílohy I k Protokolu (č. 3) o štatúte Súdneho dvora Európskej únie sa zišiel 13. a 14. januára, 3. a 4. marca, ako aj 22. marca 2011. Na základe rokovaní výbor vydal stanovisko k vhodnosti kandidátov na výkon funkcie sudcu Súdu pre verejnú službu, ku ktorému pripojil zoznam kandidátov s najvhodnejšími skúsenosťami na vysokej úrovni.
(4)
Je teda vhodné pristúpiť k vymenovaniu troch osôb spomedzi tých, ktoré sa nachádzajú na uvedenom zozname, za sudcov Súdu pre verejnú službu na obdobie od 1. októbra 2011 do 30. septembra 2017 a dbať pritom na vyrovnané zloženie Súdu pre verejnú službu na čo možno najširšom zemepisnom základe spomedzi štátnych príslušníkov členských štátov a s ohľadom na zastúpenie vnútroštátnych právnych systémov,
PRIJALA TOTO ROZHODNUTIE:
Článok 1
Za sudcov Súdu pre verejnú službu Európskej únie sa na obdobie od 1. októbra 2011 do 30. septembra 2017 vymenúvajú:
-
pán René BARENTS,
-
pán Kieran BRADLEY,
-
pán Ezio PERILLO.
Článok 2
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 18. júla 2011

Labels: 11
15